|  |  |
| --- | --- |
| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2020-21** | |
| **Σελ. 2** |  |
| Ζω καλύτερα – Ευ Ζην | [**Ενδιαφέρομαι και Ενεργώ - Κοινωνική Συναίσθηση και Ευθύνη**](http://www.iep.edu.gr/el/psifiako-apothetirio/skill-labs/912-endiaferomai-kai-energo)  Επιμέρους Θεματικές Ενότητες/Υποενότητες:   1. Συμπερίληψη: Αλληλοσεβασμός, διαφορετικότητα |
| **Τίτλος προγράμματος:** | **Ο δικός μας τίτλος:**  **Όλοι διαφορετικοί, όλοι ίσοι** |
| **63+**  **Στόχοι Σχεδίου Δράσης** | Η Δράση με τίτλο «Όλοι διαφορετικοί, όλοι ίσοι» έχει στόχο να καλλιεργήσει στους μαθητές τον αλληλοσεβασμό, τον σεβασμό στη διαφορετικότητα και την αντιμετώπιση των διακρίσεων. Ακόμα, μέσα από τις δραστηριότητες που θα πραγματοποιηθούν, οι μαθητές θα καλλιεργήσουν ενσυναίσθησή τους και την αποδοχή για τη διαφορετικότητα.Επιπροσθέτως, καλλιεργείται η κριτική σκέψη και η κοινωνική αντίληψη των μαθητών/τριών μέσω της συμμετοχής τους στην αφήγηση παραμυθιού και το παιχνίδι ρόλων, ενισχύοντας με αυτό τον τρόπο την ομαδοσυνεργατικότητα, τη δημιουργικότητα και τη φαντασία τους. |
| **Ακολουθία εργαστηρίων** | |
| **Εργαστήριο 1** | Οι μαθητές/τριες φτιάχνουν έναν βοηθό, μια φιγούρα από διάφορα υλικά όπως κουτάλες, ρολό από χαρτί κτλ., τα οποία θα αξιοποιήσουν στο επόμενο εργαστήριο. |
| **Εργαστήριο 2** | Τα παιδιά συζητούν σχετικά με τις ομοιότητες και τις διαφορές που υπάρχουν στις κούκλες τους οδηγούμενοι στην έννοια της διαφορετικότητας. |
| **Εργαστήριο 3** | Μέσα από την αφήγηση ενός παραμυθιού που αναφέρεται στη διαφορετικότητα και τις διακρίσεις καλούνται οι μαθητές / μαθήτριες να εντοπίσουν και να κατανοήσουν τις διακρίσεις που δέχεται μια μαθήτρια από τους συμμαθητές της. Αφού εντοπίσουν τις διακρίσεις θα γίνει συζήτηση σχετικά με τα συναισθήματα που νιώθει η μαθήτρια και θα γίνει ένα παιχνίδι ρόλων όπου οι μαθητές θα μπαίνουν στη θέση αυτού που δέχεται τη διάκριση προτείνοντας στο τέλος λύσεις ώστε να αντιμετωπίζουν τέτοια περιστατικά. |
| **Εργαστήριο 4** | Τα παιδιά θα παρακολουθήσουν το βίντεο με τίτλο «Τα γυαλιά της διαφορετικότητας». Έπειτα θα ακολουθήσει συζήτηση και θα κληθούν να φτιάξουν με χαρτόνι τα δικά τους γυαλιά διαφορετικότητας γράφοντας πάνω φράσεις που δείχνουν σεβασμό προς όλους τους ανθρώπους. |
| **Εργαστήριο 5** | Τα παιδιά θα παίξουν το παιχνίδι «Λεμόνια». Στόχοι του παιχνιδιού είναι η κατανόηση της σχέσης μεταξύ γενίκευσης και στερεότυπων, αποδοχή της διαφορετικότητας και η ενσυναίσθηση.   Υλικά: λεμόνια, μήλα.  Διαδικασία:  α) Ο/η εκπαιδευτικός ζητεί από τα παιδιά να περιγράψουν τα χαρακτηριστικά ενός λεμονιού (κίτρινο, στρογγυλό, πικρό, ξινό κτλ).  Γράφει τις απαντήσεις στον πίνακα.  β) Χωρίζει τα παιδιά σε μικρότερες ομάδες και δίνει στην καθεμιά από ένα λεμόνι.  Τους ζητεί να γνωρίσουν το λεμόνι τους εξετάζοντάς το, παρατηρώντας όλα τα ιδιαίτερα χαρακτηριστικά του. Τους λέει να μην σημαδέψουν ή παραμορφώσουν το λεμόνι τους με οποιοδήποτε τρόπο. Μπορούν να δώσουν στο λεμόνι τους ένα όνομα, να δημιουργήσουν μια ιστορία, να αρχίσουν να το προσωποποιούν, σαν να είχε προσωπικότητα.  γ) Ένα παιδί από κάθε ομάδα μιλά στην ολομέλεια για το λεμόνι της ομάδας του και τους λέει την ιστορία του.  δ) Ο/η εκπαιδευτικός βάζει όλα τα λεμόνια στο κέντρο του κύκλου και τα ανακατεύει. Ζητεί από κάποιο παιδί να έρθει να αναγνωρίσει και να πάρει το λεμόνι της δικής του ομάδας  (αναμένεται ότι μετά τη δουλειά που έγινε, θα του είναι εύκολο).  ε) Τα παιδιά βάζουν και πάλι όλα τα λεμόνια στο κέντρο του κύκλου. Ο/η εκπαιδευτικός φέρνει δίπλα τους ένα κόκκινο μήλο.  Ρωτά τα παιδιά αν αυτό το νέο φρούτο χωράει σε αυτό τον λεμονόκοσμο.  Θέματα για τη συζήτηση  -Γιατί ήταν τόσο εύκολο να αναγνωρίσετε το λεμόνι σας;  -Είχατε ποτέ ιδέες/γνώμη για κάποιο πρόσωπο που δεν ίσχυαν πια όταν τον/την γνωρίσατε;  -Είχε ποτέ κανείς ιδέες/γνώμη για σας που τις εγκατέλειψε όταν σας γνώρισε;  -Γιατί τα στερεότυπα είναι επικίνδυνα;  -Υπήρξατε ποτέ το άλλο φρούτο σε ένα λεμονόκοσμο;  Πώς το χειριστήκατε; |
| **Εργαστήριο 6** | Τα παιδιά θα παίξουν το παιχνίδι «Τυφλός». Στόχοι του παιχνιδιού είναι η ενσυναίσθηση, η αποδοχή της διαφορετικότητας, η έκφραση συναισθημάτων, η μετάδοση μηνυμάτων με τη γλώσσα του σώματος)   Κατά τη διαδικασία του παιχνιδιού δεν μιλά κανείς. Οι μαθητές χωρίζονται σε ζευγάρια. Ο ένας κρατά τα μάτια του κλειστά και ο άλλος τον/την οδηγεί γύρω στην αίθουσα ώστε να μην χτυπήσει οπουδήποτε και να προκαλέσει την έκρηξη του ναρκοπέδιου (το ναρκοπέδιο μπορεί να αναπαρασταθεί με κομμάτια εφημερίδας στο πάτωμα, που έχει τοποθετήσει από πριν ο/η εκπαιδευτικός).  Στη συνέχεια με σήμα του/της εκπαιδευτικού τα παιδιά αλλάζουν ρόλους. Αρκετά παιδιά δυσκολεύονται να κρατούν κλειστά τα μάτια για πολλή ώρα.  Δεν τα πιέζουμε.  Ακολουθεί συζήτηση:  -Πώς αισθανθήκατε ως τυφλός;  -Πώς αισθανθήκατε ως οδηγός;  -Ποιο ήταν το δυσκολότερο για σας; Γιατί;  – Πώς επικοινωνούσατε αφού δεν ήσασταν ικανοί να μιλήσετε;  -Πώς λάβατε τα μηνύματα που στάλθηκαν από αυτόν/ην που σας καθοδηγούσε;  -Ήσασταν καλοί ακροατές;  -Ήταν σημαντικό να ακούσετε τη γλώσσα των σωμάτων (αφή), αυτήν που σας οδηγούσε γύρω;  -Τί σημαίνει ακρόαση εδώ; (η ικανότητα να στραφεί κάποιος απόλυτα και να εστιαστεί σε ένα άλλο πρόσωπο) |
| **Εργαστήριο 7** | Αξιολόγηση πάνω σε αυτά που έμαθαν οι μαθητές μέσω της συζήτησης και της συμπλήρωσης ερωτηματολογίων. |
| **Προσαρμογές για τη συμμετοχή και την ένταξη όλων των μαθητών/τριών** | Το πρόγραμμα είναι προσαρμοσμένο στις ανάγκες των μαθητών των μικρών τάξεων τόσο από άποψη περιεχομένου όσο και από άποψη παιδαγωγικής προσέγγισης καθώς θα τοποθετηθούμε σχετικά με το εκάστοτε θέμα με δόκιμους για την ηλικία των παιδιών όρους και παιγνιώδεις δραστηριότητες που δεν αναμένεται να προσβάλλουν ή να φέρουν σε δύσκολη θέση κανέναν μαθητή. Ιδιαίτερη προσοχή αναμένεται να δοθεί στις μορφές της οικογένειας καθώς είναι καλό η συγκεκριμένη ενότητα να πραγματοποιηθεί μετά από διερεύνηση σχετικά με τις μορφές οικογενειών των μαθητών. |